при домашни птици. Огнището е разположено във втори животновъден обект във вече засегнатия Dubois county, щат Индиана, Съединени щати, и е било потвърдено на 16 февруари 2022 г. с лабораторен анализ (RT-PCR).
 (9)
 Ветеринарните органи на Обединеното кралство и Съединените щати създадоха 10-километрова контролна зона около засегнатите стопанства и проведоха политика за унищожаване на птиците с цел контрол на наличието на високопатогенна инфлуенца по птиците и ограничаване на разпространението на тази болест.
 (10)
 Обединеното кралство и Съединените американски щати представиха на Комисията информация във връзка с епизоотичната обстановка на своята територия и с предприетите мерки за предотвратяване на по-нататъшното разпространение на високопатогенната инфлуенца по птиците. Комисията направи оценка на тази информация. Въз основа на тази оценка въвеждането в Съюза на пратки с домашни птици, зародишни продукти от домашни птици и прясно месо от домашни птици и пернат дивеч от областите, обхванати от ограниченията, наложени от ветеринарните органи на Обединеното кралство и Съединените щати поради неотдавнашните огнища на високопатогенна инфлуенца по птиците, следва да не бъде вече разрешено.
 (11)
 Ветеринарно-санитарната обстановка в няколко области в Обединеното кралство и Съединените щати по отношение на високопатогенната инфлуенца по птиците налага временното им изключване от списъците в приложения V и XIV към Регламент за изпълнение (ЕС) 2021/404 с цел да се запази здравният статус на животните в Съюза.
 (12)
 Освен това Обединеното кралство представи актуализирана информация за епизоотичната обстановка на своята територия във връзка с огнището на високопатогенна инфлуенца по птиците (HPAI), потвърдено в птицевъден обект на 4 ноември 2021 г. в близост до Arbroath, Angus, Шотландия, и за предприетите мерки за предотвратяване на по-нататъшното разпространение на тази болест. По-специално след появата на това огнище на HPAI Обединеното кралство въведе политика за унищожаване на птиците с цел контрол на наличието и ограничаване на разпространението на тази болест. Освен това, след прилагането на политиката за унищожаване на птиците, Обединеното кралство изпълни необходимите мерки за почистване и дезинфекция по отношение на заразения преди това птицевъден обект на неговата територия.
 (13)
 Комисията направи оценка на представената от Обединеното кралство информация и стигна до заключението, че огнището на HPAI в птицевъден обект близо до Arbroath, Angus, Шотландия е елиминирано и вече няма риск, свързан с въвеждането в Съюза на стоки от домашни птици от областта в Обединеното кралство, от която въвеждането в Съюза на стоки от домашни птици е било преустановено поради появата на това огнище.
 (14)
 Поради това приложения V и XIV към Регламент за изпълнение (ЕС) 2021/404 следва да бъдат съответно изменени.
 (15)
 Предвид настоящата епизоотичната обстановка в Обединеното кралство и Съединените щати по отношение на високопатогенната инфлуенца по птиците и сериозния риск от въвеждането ѝ в Съюза, измененията, които трябва да бъдат направени с настоящия регламент в Регламент за изпълнение (ЕС) 2021/404, следва да породят действие по спешност.
 (16)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложения V и XIV към Регламент за изпълнение (ЕС) 2021/404 се изменят в съответствие с приложението към настоящия регламент.
 Член 2
 Настоящият